
Αυσϊγαςϊ 

Τῃ6 ἰἱηίεγεςσί αροιῖ ννοπιαη'ς ρος[ΐοη ἱῃ εἰασσίσαί απηϊἰαμΙγ ΑνναΚκεης η ἵΠα 19ἱΠ οθηϊμΓΥ, ννΠΏ ἴπε ννει]- 
ΚΠοννηΏ ννογκ οἳ |. Βαεποίθη Μιτίθγ ΠΘεΠῖ, ννηθη ἴΠα "ννοπιαή" ας α αἰςι]ηοϊ οαϊθροιγ οἳ Πἰςίογίσαί απά 
ἁπηγοροΙορἰσα| αΠαἰγαῖς, Ώθοοπιθς ἴπα σι]θοῖ οἱ ςοΓγίους ςεἰοηῖϊίο ΓΘΞΘΑΓΕΠ. Βθςθ8Γοῃθίς ποῖ ΟΠΙΥ 
θχαπιίηοαα ἴῃς ἰπιαρθ οἵ ἴθ ΝΝΟΠΊ8Η ας ἴῖ ΘΠΊΘΙΡΕς {Τοπ ροεῖίς ἰθχίς, Ὀμΐ αἰςο ςἴμαίθα Π6Γ 5οςσἰα| ροςϊἴίοη ἵῃ 
αἰ[εγαιϊ Πἰςῖογίσα| ρεγίοᾶς οἱ απϊἰαμΙΤγ. Βαςθ6ά οη ἰΠίς Γ6ἰαϊίνθΙγ γδοεθηϊ Κπονν/θάρε, ννθ νν{ ἱπναςιὶραῖς ἵῃεα 
ρθει[ἰαγῖῖγ οἳ ἴπθ πιοπιθηϊ οἱ νοπ]αΠ!ς ἴγαηςϊτίοη {Γοπι ἴπε {αϊἴΠεγ'ς Πουςε ἴο ἴπς Πιςραηα’ς Πουιςθ αΠπα Π6ιΓ 
οοηϊγ]ομίίοη ἵο ἴπθ ρο[[{ϊσα[, 5οσία[, δοοποπηἰς 8Πά Γαἱἰρίοιις Ιἰ{ς οἱ ἴῃΠς απεἰθηῖ ο{ἳγ. 


Θα μπορούσαμε να πούμε ὀτιτο ενδιαφέρον για την θέση των γυναικών στην κλασική αρχαιότητα ξυπνά 
κατά τον 19ο αι., µε το γνωστό έργο του |. Βδεποίεπ ΙΜιῖίοι ΒΘΕΠΙί, όταν η «γυναίκα» ὡς διακριτή 
κατηγορία ιστορικής και ανθρωπολογικής ανάλυσης γίνεται αντικείµενο σοβαρής επιστημονικής 
έρευνας. Οι ακαδημαϊκοί όχι µόνον εξέτασαν την εικόνα της γυναίκας, έτσι όπως αναδύεται από τα 
ποιητικά κείµενα, αλλά μελέτησαν επίσης την κοινωνική της θέση στις διαφορετικές ιστορικές περιόδους 
της αρχαιότητας. Στηριζόµενοι σε αυτή την πρόσφατη σχετικά γνώση, θα επιχειρήσουµε να 
διερευνήσουµε την ιδιαιτερότητα της στιγµής της μετάβασης της γυναίκας απὀ τον οίκοτου πατρός στον 
οίκο του συζύγου και την συμβολή της στην πολιτική, κοινωνική, οικονομική Και θρησκευτική ζωή της 
αρχαίας πόλης. 


Μετάβαση και μετουσίωση 

Εξετάζοντας το νόηµα της απεικόνισης ενός βωμού και κλαδιών Φοινικόδεντρου σε σκηνές απαγωγής, 
έτσι όπως εμφανίζονται στην αρχαιοελληνική τέχνη, η 5οµγνίποι-Ιπννοοά ισχυρίζεται ότι τα κλαδιά και ο 
βωμός αναφέρονται στο βασίλειο της Αρτέμιδος, της προστάτιδας των παρθένων και της προετοιμασίας 
τους για γάµο κατά τη διαδικασία της μετάβασης και της γυναικείας ωρίµανσης΄. Η διαδικασία της 
ενηλικίωσης για τη γυναίκα στις αρχαϊκές κοινωνίες, αλλά και στις κοινωνίες της κλασικής περιόδου 
έρχεται µέσω της εµµηνόρροιας, ένδειξη και σύμβολο ταυτόχρονα της ικανότητας για γονιμοποίηση. Το 
θεμελιώδες ενδιαφέρον της αρχαϊκής κοινωνίας για τη γονιμότητα και το υγιές θηλυκό σώμα 
αναδεικνύεται πιθανώς σε αναθηµατικά ειδώλια µε θηλυκές ανατομικές λεπτομέρειες". Οι φυλακτήριες 
ιδιότητες αυτών των ειδωλίων εκφράζουν σε ένα βαθµό τις προσδοκίες της κοινότητας για την υγιή 
μετάβαση της έφηβης στην γυναικεία ωριμότητα. 


Τη σκηνή της μετάβασης μπορούμε να παρακολουθήσουμε ακολουθώντας ένα βαθύτερο επίπεδο 
ερμηνείας, στη ζωφόροτου Παρθενώνα, πάνω απὀ την ανατολική είσοδο. Οι µορφές που απεικονίζονται 
σομαδοποιηµένες ανά ζεύγη συγκροτούν πιθανώς οικογένεια απασχοληµένη µε τα Παναθήναια -- 
γενειοφόρος άνδρας, ηλικιωμένη γυναίκα, παρθένος, ένα κορίτσι και ένα αγόρι. Ειδικότερα στο ζεύγος 
ηλικιωμένη-παρθένος αποτυπώνεται µια αναγκαία σχέση, µέσω της οποίας η ηλικιωμένη γυναίκα βοηθά 


1ΒΙοΚ 1987, 2-3. 
2 ςουγνίποι-|ηννοοά 1991, 101, 104. 
ἡβΒαϊ!γ 1997, 154-173. 

την παρθένο στην κοινωνική και Φυσική της μετάβαση στην ενηλικίωση. Το νεαρό κορίτσι στέκει ξέχωρα 
από την οικογένεια, καθώς η ταυτότητά του είναι ακόµη απροσδιόριστη και δεν έχει ξεκάθαρο κοινωνικό 
ρόλο”, αντίθετα από το αγόρι, που συγκροτεί ζεύγος µε τον γενειοφόρο άνδρα. Από αυτήν την ιεραρχική 
ταξινόμηση είναι δυνατόν να κατανοήσουμε το άνισο κοινωνικό σίαίμς ατόμων που κρίνονται βάσει της 
ηλικίας και του φύλου τους. Στο κατώτατο σηµείο της κλίµακας βρίσκεται το νεαρό κορίτσι, η κόρη στον 
οίκο του πατρός, καθώς επί του παρόντος δεν υπόσχεται τη συνέχεια του οίκου και συνεπώς της 
κοινότητας. Η µετάβασή της στην ωριμότητα είναι µια διαδικασία µετουσίωσης, κατά την οποία αποκτά 
ταυτότητα και γίνεται -μερικώς ἐστω- µέλος της κοινότητας. 


Στον Οίκο του Πατέρα 

Εφόσον της επιτρεπόταν να ζήσει και να ανατραφεί, η θέση της Αθηναίας κόρης ήταν µέσα στον οίκο. Ο 
Κύριος του οίκου είχε το νόμιμο δικαίωμα, εφόσον παρίστατο ανάγκη, να την εκπροσωπεί σε νομικές 
υποθέσεις, γιατί η ίδια ήταν δικαιοπρακτικά ανίκανη, όπως βέβαια και τα υπόλοιπα µέλη του οίκου του". 
Η εκπαίδευση της γυναίκας στην Αθήνα ήταν θεσµικά ανύπαρκτη, εκτός και αν φρόντιζε διαφορετικά ο 
κύριός της και η ουσιαστική συµµετοχή της στην κοινότητα αναδεικνυόταν κυρίως σε τελετές 
θρησκευτικού χαρακτήρα, όπως τα Θεσμοφόρια». 


Επιπλέον, το γεγονός ότι η γυναίκα πιθανώς δεν αγαπούσε τον σύζυγο που της επιβαλλόταν, δε 
θεωρείτο σηµαντικό απὀ τους Αθηναίους. Υπό κανονικές συνθήκες ο γάμος δεν θεµελιωνόταν πάνω σε 
αμοιβαία αισθήµατα αγάπης, αλλά ήταν µια καλή επένδυση για το μέλλον (Ξενοφών, Οικονομικός, 7.10). 
Η αγάπη και ο σεβασμός ήταν κάτι που αναμενόταν µετην πάροδοτου χρόνου. 


Αντίθετα, οι γυναίκες της Σπάρτης επιτρεπόταν ακόµα και να ασκούνται γυμνές και συμμετείχαν σε 
αγώνες προς τιµήν της Ἠρας, φορώντας τον κοντό χιτώνα τους (Παυσανίας, 5.16.2). Εκτός αυτού 
μορφώνονταν και γνωρίζουμε πως υπήρχαν γυναίκες που ασχολούνταν µε την ποίηση, όπως η 
Μεγαλοστράτα και η Κλειταγόρα΄, ενώ αναφέρονται Σπαρτιάτισσες Πυθαγόρειεςὶ. Σύµφωνα µε τον 
Αριστοτέλη οι γυναίκες της Σπάρτης διέθεταν σηµαντική οικονομική ευρωστία, αφού κατείχαν τα 2/5 
περίπου της λακωνικής γης και Φαίνεται πως διέθεταν δικά τους άλογα ή άρματα που οδηγούσαν σε 
ορισμένες θρησκευτικές γιορτές. 


Ωστόσο, θα πρέπει να διατηρούµε κατά νου το γεγονός ότι η ελευθερία των γυναικών της Σπάρτης είχε 
ένα και μοναδικό στόχο, την ευγονική. Ο Ξενοφών το συνειδητοποίησε αυτό και Φυσικά το σχολίασε στα 
έργα του. Βλέποντας τα πράγματα από τη δική του οπτική γωνία, ο Αριστοτέλης θεώρησε τις γυναίκες 
υπεύθυνες για την πτώση της σπαρτιατικής πόλης-κράτους”. Φυσικά οι Σπαρτιάτισσες µε την οικονομική 
ανεξαρτησία τους, τη µόρφωση και την κοινωνική τους θέση ἠταν εντελώς διαφορετικές απὀ τις 
Αθηναίες και χαρακτηρίζονται ὠςτο Φυσικό τους αντίθετο. 


Στον οίκο του συζύγου 





΄γουηρεγ 1997, 120-153. 
Βαϊηςρειᾳρ 1999, 40. 
δΠετροπούλου 2000, 68. 
Αναφέρεται στις Νεφέλες του Αριστοφάνη «ειπέ δή. {Στ.] Λύσιλλα, Φίλιννα, Κλειταγόρα, 
Δημητρία». Επίσης στη Λυσιστράτη 1235 «...Κλειταγόρας άδειν δέον...». 
Ηγέτης τους ήταν η Χιλωνίς, κόρη του Χίλωνος, ενός από τους επτά σοφούς. 
"Μοςςε 2002, 94. 

Η μετάβαση στον οίκο του κυρίου ήταν η μοναδική αξιοπρεπής λύση για την Αθηναία, καθώς δεν υπήρχε 
εναλλακτική λύση απὀ εκείνη του γάμου. Οι µέλλοντες σύζυγοι προετοιµάζονταν για το γάμο µε 
προσφορές και θυσίες. Όλες αυτές οι τελετές είχαν κυρίως αποτροπαϊκό και εξευμενιστικό χαρακτήρα”. 
Η γαμήλια τελετουργία στον αθηναϊκό γάμο είναι επίσης µια διαδικασία μετάβασης και µετουσίωσης. Η 
μετάβαση καθορίζεται µέσω της εγγύης και η µετουσίωση είναι υπευθυνότητα της γυναίκας. Κόβοντας 
τα μαλλιά της, βγάζοντας τη ζώνη της εφηβικής της ηλικίας, εκτελώντας το λουτρό, πρακτικά τελεί την 
τελετή ενηλικίωσης, προετοιμαζόµενη για τη γυναικεία της ωρίμανση. 


Η έκδοσις είναι η ἴδια η μετάβαση ή μάλλον µια διαδικασία μετάβασης κατά την οποία τελούνται 
προκαταρκτικές θυσίες Και προσφορές στους θεούς, ιδιαίτερα στην Αρτέμιδα”. που σχετιζόταν µε την 
εµμµηνόρροια, την παρθενία και την γέννηση”. Το κεντρικό γεγονός του αθηναϊκού γάµου ήταν η 
γαμήλια πομπή µε άρμα απὀ τον οἶκο του πατρός στον οίκο του συζύγου. Αυτό το ταξίδι γινόταν 
συνήθως κατά την διάρκεια της νύκτας µε την συνοδεία δαυλών και μουσικής. Η µουσική και οι δαυλοί 
ήταν τµήµα µιας αποτροπαϊκής λειτουργίας, για να µη βλαφθεί η νύφη απὀ τα κακά πνεύματα κατά τη 
διάρκεια της πομπής΄.. 


Στον οίκο του συζύγου η νύφη έτρωγε ένα µήλο ή ένα κυδώνι, υπενθυµίζοντας πως η ζωή της εξαρτάτο 
πλέον απὀ τον σύζυγό της. Μια ερμηνεία που κινείται σε διαφορετικό επίπεδο, υπονοεί ότι η 
συγκεκριμένη βρώση ανήκει στον χώρο της συµπαθητικής μαγείας και είναι εγγύηση γονιμότητας”. Με 
τα επαύλια και την προσφορά των δώρων συγγενών και φίλων έκλεινε ο αθηναϊκός γάμος, ο οποίος είχε 
ως έσχατο στόχο την τεκνοποιία και τη διατήρηση της ταυτότητας του οίκου µέσα στο κοινωνικό και 
οικονομικό πλαίσιο της κοινότητας". Από εκεί Και πέρα η γυναίκα ήταν απούσα από τον δηµόσιο βίο. 
Δεν είχε άµεσο πολιτικό ή κοινωνικό λόγο, ούτε δικαιοπρακτικές δυνατότητες. Ἠταν µέλος του οίκου, 
αλλά όχιτης πολιτείας;Ὀ. 


Οι γυναίκες στον νέο οίκο έφερναν µαζί τους την προίκα τους, διαχειριστής της οποίας ήταν ο σύζυγος, 
αν και δεν γινόταν ποτέ ιδιοκτησία του. Μάλιστα σε περίπτωση διαζυγίου όφειλε να την επιστρέψει. Η 
προίκα ήταν ο µόνος τρόπος για να κληρονομήσει µια γυναίκα περιουσιακά στοιχεία του πατέρα της, 
εάν εκείνος είχε αρσενικούς απογόνους. Αν δεν υπήρχαν αρσενικοί γόνοι στον πατρικό οίκο, τότε 
κληρονομούσε όλη την περιουσία µέσω του θεσμού της επικλήρου. Βέβαια, µαζί µε την περιουσία 
επιβαλλόταν να παντρευτεί τον στενότερο άρρενα συγγενή του πατέρα της, που αναλάμβανε την 
διαχείριση της περιουσίας. Αν ήταν ήδη παντρεμένος, μπορούσε να χωρίσει την σύζυγό του και να 
παντρευτεί την επίκληρο ή να την περάσει στον δεύτερο στενό συγγενή του πατρός. Αν κανείς εκ των 
συγγενών δεν ήθελε να την παντρευτεί, ο άρχων είχε την νοµική υποχρέωση να ζητήσει από τον 
στενότερο άρρενα συγγενή του πατέρα της να την προικίσει και να της βρει σύζυγοί”. 


Βέβαια, η αποκλειστική ενασχόληση της γυναίκας µε τον οίκο και την διαχείριση της περιουσίας του, 
όπως την περιγράφει ο Ξενοφών (Οικονομικός, 7. 11), είναι µια κατάσταση που δεν αντανακλά πιθανώς 


. Αναρίἰαποιυ 1997, 3 

ὰ χαρακτηριστικό παράδειγµα αναθήµατος στην Αρτέμιδα απὀ µία νέα που ετοιμάζεται να 
εγκαταλείψει την προστασία της θεάς ως παρθένος και δείχνει τη μετάβαση από τον ένα κύριο στον 
άλλο, είναι το αφιέρωμα της Νικάνδρης στη Δήλο. 

Βεῃπι 1994, 12. 

π Αναρἰαποιυ 1997, 11. 

Ἰβεῄῃπι, 1994, 17. 

Ἰβεῃπι 1994, 18. 

{ΒδαΠεΙὰ 1996, 268 

17 Σακελλαρίου 2000, 196. 

την πραγματικότητα. ταν θεωρητικά εὐκολο για µια πλούσια οικοδέσποινα να ζει µακριά απὀ τα 
πλήθη, αλλά η φτωχή Αθηναία όφειλε να εργάζεται σε σκληρές ενίοτε συνθήκες για να στηρίξει 
οικονομικά την οικογένειά της. Αν ο σύζυγος έλειπε σε στρατιωτική υπηρεσία ή είχε πεθάνει, η γυναίκα 
γινόταν ο άνδρας και η γυναίκα µαζί του οίκου και δεδοµένων των λιγοστώὠν ευκαιριών απασχόλησης για 
µια γυναίκα, αναζητούσε πόρους προσφέροντας τις υπηρεσίες της ως τροφὀς, στο εμπόριο ή σε µικρές 
βιοτεχνίες (Δημοσθένης, Κατά Ευθουλίδου, 957.42). 


Αντίθετα απὀ ό,τι συνέβαινε στην Αθήνα, στην Σπάρτη ο γάμος ήταν σχεδόν µη-τελετουργικό γεγονός. 
Την γυναίκα απήγαγε κατά την διάρκεια της νύχτας ο μνηστήρας της. Της ξύριζαν το κεφάλι, της 
φορούσαν αντρικά ρούχα και την άφηναν ξαπλωμένη στο σκοτάδι να περιμένει. Ο σύζυγος, µετά την 
ερωτική πράξη, επέστρεφε στους κοιτώνες του και Φαίνεται πως η συγκεκριμένη διαδικασία είχε ως 
στόχο της αποκλειστικά την τεκνοποίηση. Οποιοσδήποτε πολίτης μπορούσε να απαγάγει µια γυναίκα 
στην Σπάρτη, γεγονός που οδήγησε στο φαινόμενο της πολυανδρίας», κατακριτέο από τις υπόλοιπες 
ελληνικές κοινωνίες. 


Όμως, η θέση της γυναίκας στην Σπάρτη δεν ήταν περιορισμένη. Η Σπαρτιάτισσα ήλεγχε την περιουσία 
της ως πατρούχος και μπορούσε να επιλέξει άλλον σύζυγο, αν ο δικός της έλειπε επί μακρόν. Ακόμα και 
αν πολλοί Έλληνες συγγραφείς την θεωρούν αιτία ανταγωνισµών και διεκδικήσεων ανάμεσα σε οίκους, 
παραμένει ενεργή στην πολιτική σκηνή. Παραδείγματα όπως αυτό της Γοργούς και της Αργείας Φαίνεται 
πως ανάγκασαν τον Ηρόδοτο να μεταχειρίζεται µε σεβασμό τις γυναίκες της Σπάρτης, Κάτι ασυνήθιστο 
για άρρενα Έλληνα συγγραφέα”. 


Ο Νόμος της Γόρτυνας 

Ενδεικτικός µιας διαφορετικής πρακτικής είναι ο αποκαλούμενος νόμος της Γόρτυνας, ο οποίος ανάγεται 
στον 7ο.αι. ΠΚΕ. Εδώ οι γυναίκες έχουν το δικαίωµα να κατέχουν περιουσία, να την διαχειρίζονται και 
Φυσικά να κληρονομούν. Επίσης, ένα συγκεκριµένο ποσοστό της παραγωγικής τους δραστηριότητας 
ανήκε αποκλειστικά σε εκείνες. Σε περίπτωση µάλιστα διαζυγίου, η γυναίκα διατηρούσε το μισό της 
περιουσίας της. Εδώ, χρειάζεται πιθανώς να τονίσουμε πως στην ἴδια περίοδο έζησαν τουλάχιστον εννέα 
ποιήτριες, γεγονός που υποδεικνύει υψηλό επίπεδο μόρφωσης, ιδιαίτερα για τις εύπορες γυναίκες. Αν 
και λίγες είναι γνωστές µε το ὀνομάτους, όπως η Σαπφώ η οποία μάλιστα εμπλέκεται και σε πολιτικούς 
αγώνες, και µόνον η παρουσία τους είναι αρκετή για να δείξει ότι το αθηναϊκό παράδειγµα δεν ήταν το 
µοναδικό στην ελληνική επικράτεια, γιατί καμία από αυτές τις γυναίκες δεν έζησε στην Αθήνα”... Πιθανώς 
η Αθήνα επηρέασε την ηπειρωτική Ελλάδα, αλλά η Κρήτη και άλλα ελληνικά νησιά, µαζί µε την Σπάρτη, 
ακολούθησαν διαφορετικούς θεσμούς. 


Συμπεράσματα 

Η κυριαρχία των γυναικείων μορφών στην τραγική σκηνή πιθανώς ξαφνιάζει, όταν γνωρίζουμε ότι η 
γυναίκα ήταν αποκλεισµένη από τις διάφορες όψεις της κοινωνικής ζωής. Ωστόσο, το ελληνικό δράµα 
εξερευνούσε τις πολιτισμικές αμφιλογίες που διαµόρφωναν το σἰαΐίμς της γυναίκας, αναδεικνύοντας 
εκείνα τα στοιχεία που ενίσχυαν την κοινωνική ανισότητα”. 


Ούτως η άλλως η προσφορά της γυναίκας στον δηµόσιο βίο της αρχαίας πόλης-κράτους ήταν σηµαντική. 
Είε ως οικονομική διαχειρίστρια είτε ως εργαζόμενη συνέβαλλε αποφασιστικά στην οικονομική 


ἸΣΠετροπούλου 2000, 303. 
ἸῬανναίά 1981, 91-125. 

α ΡΟΠΊΕΓΟΥ 1975, 56. 

2 Λιοµατάρη 1997, 50. 

σταθερότητα. Την ίδια στιγµή εκπλήρωνε στο ακέραιο το µερίδιὀ της στην θρησκευτική ζωή της 
Κοινότητας ως ιέρεια. Ιδιαίτερα στην τριήµερη Φθινοπωρινή γιορτή των Θεσμοφορίων”, µια γιορτή που 
έµεινε αμόλυντη απὀ την πατριαρχική διαστρωμάτωση του ολύμπιου πάνθεου, απὀντος του άρρενος 
πληθυσμού, επανεπιβεβαίωνε τη γονιμότητα της γης και την γυναικεία γονιμότητα στην εποχή της 


σποράς”. 


Το ίδιο σηµαντική ήταν και η συµµετοχή των γυναικών στην πολιτική ζωή της κοινότητας συγκαλυµµένα 
στις περισσότερες των πόλεων-κρατών που ακολουθούσαν το αθηναϊκό παράδειγµα ή απροκάλυπτα 
στην περίπτωση της Σπάρτης. Όσο για την κοινωνική της προσφορά, αυτή ερχόταν µέσα από τις ὠδίνες 
του τοκετού. Χωρίς την κυοφορία της γυναίκας η κοινότητα δεν μπορούσε να εξασφαλίσει το βιολογικό 
της μέλλον και την διαιώνιση της ταυτότητάς της. ταν η γυναίκα που ακροβατούσε ανάμεσα στην ζωή 
και τον θάνατο «δεδομένης μάλιστα της µεγάλης θνησιμότητας εξαιτίας περιπλοκών του τοκετού και της 
ελλιπούς ιατρικής γνώσης- προκειµένου να εξασφαλιστεί αυτή η συνέχεια. Για όλες αυτές τις προσφορές 
η κοινωνική ανταμοιβή προς την γυναίκα της αρχαιοελληνικής κοινωνίας θεωρείται τουλάχιστον µικρή. 

